钦定古今图书集成/明伦汇编/人事典/第105卷 > 《瑞龙吟》〈秋思〉明·刘基
## 钦定古今图书集成/明伦汇编/人事典/第105卷 > 《瑞龙吟》〈秋思〉明·刘基

“秋光好。无奈锦帐香消，绣帏寒早。钩帘人立西风送
书过雁，依然又到。故乡杳。空把泪随江水，梦萦西草。
何时赋得归来，倚松对柳，开尊醉倒。　衰鬓不堪临
镜，镜中愁见，蓬飞丝绕。门外远山青青，长带斜照。石
泉涧月，辜负夜猿啸。伤心处、枫凋露渚，荷枯烟沼。燕
去元蝉老，满天细雨鸣羁鸟。花蔓当檐袅。庭院静，遥
闻”清砧声𢭏。拥衾背壁，一灯红小。